เจ๋งมาก จัสติน ทรูโด นายกฯใหม่แคนาดา ปรามผู้สนับสนุนหยุดขัดคอนักข่าว (ชมคลิป)
ทั้งหล่อทั้งเจ๋งสื่อแคนาดาโพสต์คลิปวิดีโอลงเฟซบุ๊ก ชม จัสติน ทรูโด นายกฯใหม่แคนาดา หันไปปรามบรรดาผู้สนับสนุนให้หยุดแสดงกิริยาไม่เหมาะสม ตะโกนขัดคอนักข่าวที่กำลังถามคำถามกับเขา พร้อมบอกว่า ชาวแคนาดาต้องให้เกียรติผู้สื่อข่าวในประเทศนี้,สื่อต่างประเทศรายงานชื่นชมการกระทำของ นายจัสติน ทรูโด นายกรัฐมนตรีใหม่ของแคนาดา เมื่อเขาได้หันไปปรามบรรดาผู้สนับสนุนให้หยุดตะโกน ขัดคอนักข่าวคนหนึ่งที่กำลังตั้งคำถามถามเขา โดยสถานีโทรทัศน์ CBC News (ซีบีซี นิวส์ )หรือ แคนาเดียน บรอดแคสติ้ง คอร์ปอเรชั่น ได้นำคลิปวิดีโอดังกล่าวมาโพสต์ลงในเฟซบุ๊กของซีบีซี จนเรียกเสียงชื่นชมเกรียวกราว เพราะถือเป็นการกระทำที่แทบไม่เคยเห็นจากบรรดานักการเมือง,เหตุการณ์นี้ เกิดขึ้น ขณะที่นายจัสติน ทรูโด หัวหน้าพรรคเสรีนิยม อยู่ระหว่างการปราศรัยหาเสียง ก่อนถึงวันเลือกตั้งทั่วไปในแคนาดา เมื่อวันที่ 19 ต.ค. ที่ผ่านมา โดยมีนักข่าวคนหนึ่ง ถามเขาเกี่ยวกับเรื่องอื้อฉาวของนายแดน แก๊กเนียร์ ซึ่งถือเป็นคนวงในมีความใกล้ชิดสนิทสนมกับนายทรูโด และยังเป็นประธานร่วมการรณรงค์หาเสียงของนายทรูโดด้วย แต่ได้ลาออกจากตำแหน่งไป หลังโดนเปิดโปงว่า นายแก๊กเนียร์ได้ให้คำแนะนำแก่บริษัท ทรานส์แคนาดา ซึ่งเป็นบริษัทดำเนินธุรกิจเกี่ยวกับการวางท่อส่งน้ำมัน เกี่ยวกับ วิธีล็อบบี้รัฐบาลใหม่เพื่อให้ได้งาน,เรื่องนี้ เป็นเหตุให้มีนักข่าวคนหนึ่งตั้งคำถามแก่นายทรูโดว่า ทำไมตอนแรก พรรคเสรีนิยมจึงยืนอยู่เคียงข้างนายแก๊กเนียร์ ซึ่งพอนักข่าวถามคำถามนี้ บรรดาผู้สนับสนุนนายทรูโดได้ตะโกนขัดคอนักข่าว เพื่อให้หยุดถาม แต่นายทรูโด กลับหันไปปรามผู้สนับสนุนเขา ด้วยการยกมือบอกให้หยุด และพูดว่า เฮ่ เฮ่ เราต้องเคารพผู้สื่อข่าวในประเทศนี้ นายทรูโดตะโกนบอกผู้คนที่สนับสนุนเขา,พวกเขาได้ถามคำถามยากๆ และนักข่าวเหล่านี้ควรได้รับการสนับสนุนให้ถามคำถามแบบนี้ด้วย โอเคมั้ย? นายทรูโดกล่าว ก่อนที่ ต่อมา พรรคเสรีนิยม ภายใต้การนำของเขาจะคว้าชัยเลือกตั้ง เข้ามาบริหารประเทศ และนายทรูโดได้เป็นนายกรัฐมนตรีใหม่ของแคนาดา ในรอบเกือบ 10 ปี,ชมคลิป ,ที่นี่
ทั้งหล่อทั้งเจ๋งสื่อแคนาดาโพสต์คลิปวิดีโอลงเฟซบุ๊ก  ชม จัสติน ทรูโด นายกฯใหม่แคนาดา หันไปปรามบรรดาผู้สนับสนุนให้หยุดแสดงกิริยาไม่เหมาะสม ตะโกนขัดคอนักข่าวที่กำลังถามคำถามกับเขา พร้อมบอกว่า ชาวแคนาดาต้องให้เกียรติผู้สื่อข่าว
จัสติน ทรูโด,นายกรัฐมนตรี,นายกฯใหม่แคนาดา,ปราม,ผู้สนับสนุน,คลิปวีดิโอ,หาเสียงเลือกตั้ง,หยุดขัดคอนักข่าว,ตะโกน,ขัดคอ,ถาม,ตั้งคำถาม,ข่าว,ไทยรัฐออนไลน์,ข่าวต่างประเทศ